b'\n_START_ARTICLE_\nVincenc Tautscher\n_START_SECTION_\n\xc5\xbdivljenjepis\n_START_PARAGRAPH_\nVincenc Tautscher je deloval sprva kot sodnik ptujskega magistrata. _NEWLINE_Mariborski \xc5\xbeupan je bil od leta 1816 do leta 1834. _NEWLINE_Umrl je leta 1834.\n_START_SECTION_\n\xc5\xbdupanovanje\n_START_PARAGRAPH_\nPo sporazumu med gubernijem in notranjeavstrijskim apelacijskim sodi\xc5\xa1\xc4\x8dem v Celovcu je bilo je bilo mesto mariborskega izpra\xc5\xa1anega \xc5\xbeupana leta 1816 podeljeno prvemu sodniku ptujskega magistrata Vincencu Tautscherju. _NEWLINE_V njegovem \xc5\xbeupanskem obdobju je magistrat uredil mestne finance, za kar so mestnemu blagajniku Matiji Satzerischu podelili naslov \xc4\x8dastnega me\xc5\xa1\xc4\x8dana. _NEWLINE_Urejene mestne finance so omogo\xc4\x8dile za\xc4\x8detek posodabljanja mesta. _NEWLINE_Odstranili so Gra\xc5\xa1ka in Koro\xc5\xa1ka mestna vrata, zasuli mestni obrambni jarek in zgradili vozne poti v predmestja. Od leta 1823 je mesto za\xc4\x8delo uvajati uli\xc4\x8dno razsvetljavo._NEWLINE_Leta 1822 in 1831 so po mariborskem predmestju pusto\xc5\xa1ili veliki po\xc5\xbeari.'